tartuNLP/wikipedia-smugri-20251201 huggingface dataset:
Vaborbaktaami

Vaborbaktaami (C12H16BSNO5) on boronihappojohdannaisiin kuuluva orgaaninen yhdiste. Yhdistettä käytetään yhdessä karbapeneemien kanssa muille antibiooteille vastustuskykyisten bakteeri-infektioiden hoitoon. Vaborbaktaamin ja meropeneemin yhdistelmä kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Vaborbaktaami on rakenteeltaan heterosyklinen boronihappo. Se sitoutuu gramnegatiivisten bakteerien beetalaktamaasientsyymien aktiiviseen kohtaan muodostaen additiotuotteen. Tällöin entsyymi inaktivoituu. Vaborbaktaamia käytetään yhdessä meropeneemin kanssa, koska meropeneemi on varsinainen antibiootti ja vaborbaktaami estää bakteereja hydrolysoimasta meropeneemiä ja tämä parantaa antibiootin tehoa. Vaborbaktaamin on todettu olevan tehokas myös "Klebsiella pneumoniae"-bakteerin betalaktamaaseja vastaan, johon monet muut betalaktamaasien estäjät eivät tehoa. Vaborbaktaamin ja meropeneemin yhdistelmä annostellaan suonensisäisesti ja sitä käytetään keuhkokuumeen ja vaikeiden virtsatietulehdusten ja vatsan tulehdusten hoitoon. Yhdysvalloissa yhdistelmä hyväksyttiin vuonna 2017 ja Euroopan unionin alueella vuonna 2018.
Haittavaikutukset.
Vaborbaktaamin ja meropeneemin yhdistelmän aiheuttamia haittavaikutuksia voivat olla pääkipu, huonovointisuus ja ripuli.
Asunnon stailaus

Asunnon stailaus on myytäväksi tulevan asunnon järjestelemistä paremman näköiseksi ennen näyttöjä ja myyntiä. 
Stailaus on yleistynyt viime vuosina asunto- ja kiinteistökaupan välineenä ja etenkin myyntikuviin asuntoja stailataan paljon. Stailauksella pyritään saamaan kuvista mahdollisimman kiinnostavat ja houkuttelevat. Siisti, puhdas ja ylimääräisestä tavarasta karsittu asunto näyttää kuvissa selkeältä. Stailaus tuo myytävän asunnon parhaat puolet esille.
Stailauksella ei ole tarkoitus piilottaa virheitä, vaan korostaa asunnon hyviä ominaisuuksia. Stailauksia tehdään niin tyhjiin asuntoihin kuin asuttuihin koteihinkin. Tyhjiin asuntoihin voidaan tuoda koko myyntiprosessin ajaksi kalusteet tai sisustaa asunto vain kuvausta varten. Kalusteet tuovat tyhjään asuntoon eloa ja auttavat potentiaalista ostajaa hahmottamaan mittasuhteet. Nykyisin kuvissa voidaan käyttää myös virtuaalikalustusta. 
Asutuissa kodeissa stailaus on usein henkilökohtaisten esineiden ja muun tavaran karsimista sekä kalusteiden ja muiden tavaroiden sijoittelua asunnon parhaiden puolien esiintuomiseksi. Toisinaan tiloihin voidaan tuoda myös lisärekvisiittaa.
Lyhytkuonosampi

Lyhytkuonosampi ("Acipenser brevirostrum") on sampien (Acipenseridae) heimoon ja varsinaisten sampien ("Acipenser") sukuun kuuluva kalalaji.
Lyhytkuonosampi on tavallisesti noin 50 senttimetrin mittainen, mutta sen on havaittu kasvavan jopa 143 senttimetrin mittaan. Suurin lajilla havaittu paino on 23 kilogrammaa. Lyhytkuonosampinaaraiden on havaittu elävän jopa 67-vuotiaaksi, koiraiden 30-vuotiaaksi.
Lyhytkuonosampea tavataan pääasiassa subtrooppisissa Saint John-joessa Kanadassa ja St. Johns-joessa Floridassa, Yhdysvalloissa. Se elää meri-, murto- ja makeassa vedessä. Tavallisesti lyhytkuonosampia esiintyy 6–34 metrin syvyydessä, mutta joskus jopa 53 metrissä. Maksimimääräinen veden suolapitoisuus lajille on havaittu olevan 30–31 ppt.
Kansainvälinen luonnonsuojeluliitto luokittelee lyhytkuonosammen vaarantuneeksi lajiksi. Lyhytkuonosampi kuuluu CITES-sopimuksen liitteeseen I. Lajin liha on hyvänmakuista ja sen mätimunat soveltuvat kaviaariksi.
Panttiarpajaiset

Panttiarpajaiset ovat arpajaiset, johon osallistutaan tyhjien pullojen tai tölkkien panteilla pullonpalautusautomaateilla. Panttiarpajaisiin voi osallistua osassa Lidleistä, K-ruokakaupoista sekä S-ryhmän myymälöistä. Voittoina on 2, 5 ja 50 euron arvoisia lahjakortteja Lidl, K- ja S-ryhmän kauppoihin. Päävoiton arvo on 10 000 euroa. Arvonnan tuloksen saa tietää heti pullonpalautusautomaatin tulostamasta kuitista. Panttiarvan tavara-arpajaisluvan haltija on Suomen Punainen Risti. 
Panttiarpajaisten tuottoja ohjataan Suomen Punaisen Ristin kotimaan apuun paikallisten osastojen kautta sekä kansainväliseen katastrofiapuun. Kotimaassa Punainen Risti auttaa esimerkiksi onnettomuuteen ja tulipaloon joutuneita sekä ihmisiä muissa elämän kriiseissä. Punainen Risti edistää kotimaassa terveyttä ja hyvinvointia, esimerkiksi vähentämällä yksinäisyyttä, järjestämällä yhteisöllistä ruoka-apua ja tekemällä päihdetyötä.
Joachim Werner

Joachim Werner (19. heinäkuuta 1939 Berliini – 10. heinäkuuta 2010 Berliini) oli saksalainen soutaja ja olympiavoittaja. Hän voitti kultaa perämiehellisessä nelosessa Tokion kesäolympialaisissa 1964. Hopealle sijoittunut Italia hävisi Saksalle 2,4 sekuntia. Werner voitti samassa lajissa Euroopan-mestaruuden vuonna 1963 ja saavutti EM-hopeaa vuonna 1964. Hän edusti Berliner RC -seuraa.
Peter Neusel

Peter Neusel (19. marraskuuta 1941 Berliini – 22. heinäkuuta 2021 Berliini) oli saksalainen soutaja ja olympiavoittaja. Hän voitti kultaa perämiehellisessä nelosessa Tokion kesäolympialaisissa 1964. Hopealle sijoittunut Italia hävisi Saksalle 2,4 sekuntia. Neusel voitti samassa lajissa maailmanmestaruuden vuonna 1962 ja Euroopan-mestaruuden vuonna 1963 sekä saavutti EM-hopeaa vuonna 1964. Ensimmäisen arvokisamitalinsa, EM-hopeaa, hän saavutti kahdeksikossa vuonna 1961. Hän edusti Berliner SC -seuraa.
Peter Neuselin isä Walter Neusel oli ammattinyrkkeilijä, joka kuoli vuonna 1964 juuri ennen Tokion olympialaisia.
Metropolitan Life Insurance Company Tower

Metropolitan Life Insurance Company Tower (lyh. Met Life Tower) on vuonna 1909 valmistunut pilvenpiirtäjä, jonka korkeus on 213,4 metriä. Rakennus sijaitsee New Yorkin Manhattanilla, vastapäätä Madison Square -puistoa. Valmistuessaan se ohitti Singer Building -rakennuksen maailman korkeimpana rakennuksena, jota se oli aina vuoteen 1913 asti, jolloin sen ohitti Woolworth Building. Metropolitan Life Insurance Company Tower lisättiin Yhdysvaltain historiallisten paikkojen rekisteriin historiallisena maamerkkinä vuonna 1978.
Vuonna 2013 rakennuksessa aloitettiin muutosremontti, jossa se remontoitiin hotelliksi. New York Edition -hotelli avattiin vuonna 2015.
Rakentaminen.
Rakennuksessa on teräspalkeista niitattu kantava ristikkorakenne, jonka varaan seinät rakennettiin tiilestä ja kalkkikivestä. Kirjailija Antti Tuuri kuvaa käytettyjä menetelmiä ja työhön valittuja etupäässä suomalaisia siirtolaisia ja Amerikan alkuperäisasukkaita romaanissaan "Taivaanraapijat". Työ korkeuksissa oli vaativaa eikä työturvallisuudesta erityisesti huolehdittu, joten kuolemantapaukset eivät olleet harvinaisia.
Bernhard Britting

Bernhard Britting (s. 22. lokakuuta 1940 Berliini) on saksalainen soutaja ja olympiavoittaja. Hän voitti kultaa perämiehellisessä nelosessa Tokion kesäolympialaisissa 1964. Hopealle sijoittunut Italia hävisi Saksalle 2,4 sekuntia. Britting voitti samassa lajissa maailmanmestaruuden vuonna 1962 ja Euroopan-mestaruuden vuonna 1963 sekä saavutti EM-hopeaa vuonna 1964. Ensimmäisen arvokisamitalinsa, EM-hopeaa, hän saavutti kahdeksikossa vuonna 1961. Hän edusti Berliner SC -seuraa.
Jürgen Oelke

Jürgen Oelke (s. 25. marraskuuta 1940 Berliini) on saksalainen soutaja ja olympiavoittaja. Hän voitti kultaa perämiehellisen nelosen perämiehenä Tokion kesäolympialaisissa 1964. Hopealle sijoittunut Italia hävisi Saksalle 2,4 sekuntia. Oelke voitti samassa lajissa maailmanmestaruuden vuonna 1962 ja Euroopan-mestaruuden vuonna 1963 sekä saavutti EM-hopeaa vuonna 1964. Ensimmäisen arvokisamitalinsa, EM-hopeaa, hän saavutti kahdeksikossa vuonna 1961. Hän edusti Berliner SC -seuraa.
Maryn huone

Maryn huone on Frank Jacksonin filosofinen ajatuskoe. Ajatuskokeessaan hän pyrkii todistamaan fysikalismia vastaan, jonka mukaan kaikki maailmassa on lopulta fyysistä. 
Jackson sai idean toteuttaa ajatuskokeensa muiden filosofien yrityksestä todistaa, ettei kaikki tieto ole fysiologista tietoa. 
Ajatuskokeessa on Mary, tieteilijä, joka on opiskellut kaiken väreistä ja aivotoiminnasta, joka seuraa värien näkemisestä. Mutta hän ei kuitenkaan ole koskaan nähnyt yhtään väriä, koska hänet on pakotettu työskentelemään mustavalkoisessa ympäristössä. Mitä siis tapahtuu, kun Mary päästetään maailmaan, jossa on värejä? Kysymys on siis se, että jos Mary tietää kaiken mahdollisen väreistä, oppiiko hän jotain uutta, kun hän kokee värit. Jacksonin mukaan kyllä. Jackson haluaa painottaa tällä seuraavaa:
Jos Mary siis oppii jotain, se todistaa, että kvaliat eli subjektiiviset kokemukset ovat olemassa. Jos Maryn tieto väreistä lisääntyy, sen jälkeen kun hän näkee värejä, se Jacksonin mukaan kertoo, että Mary oppi tiedon kvalian avulla.
Jacksonin mukaan jos Mary oppii jotain uutta, se todistaa, että fysikalismi on valetta. Jos myös kaikki psyykkiset tasot olisivat selitettävissä fysikalismilla, Mary olisi oppinut jo kaiken värien näkemisestä, mutta koska hän oppii uutta, on olemassa jotain, mikä ei ole fyysistä. 
Jackson uskoi, että fysiologian täydellinen selittävyys on hyvin kattava, mutta yhdistämällä siihen kvaliat syntyy epifenomenalismi, jonka mukaan henkiset tasot ovat fyysisten tasojen seurausta, mutta niillä ei ole seurauksia fyysisessä maailmassa.
Isoaurinkoahven

Isoaurinkoahven ("Lepomis macrochirus") on aurinkoahventen (Centrarchidae) heimoon kuuluva kalalaji. Se on tavallisesti noin 19-senttinen, mutta voi saavuttaa 41 sentin pituuden. Isoaurinkoahvenen on havaittu elävän korkeintaan 10-vuotiaaksi. Isoaurinkoahvenen luontainen levinneisyysalue ulottuu Quebecistä pohjoiseen Meksikoon. Lisäksi sitä tavataan vieraslajina useissa Afrikan, Aasian ja Pohjois-Amerikan maissa sekä Hawaijilla ja Venezuelassa.
Jeanine Áñez

Jeanine Áñez Chávez (nimen ääntämys [ɟʝaˈnine ˈaɲes]; s. 13. elokuuta 1967 Trinidad, Bolivia) on bolivialainen poliitikko ja juristi, joka julistautui maan virkaatekeväksi presidentiksi Evo Moralesin eroamisen jälkeen. Ennen presidenttikauttaan Áñez toimi senaattorina Benin departementista.
Áñez on naimisissa kolumbialaisen Héctor Hernando Hincapié Carvajalin kanssa.
Näkemyksiltään Áñez on konservatiivi, jota on kuvailtu ylpeäksi kristityksi. Áñez on jo pitkään kritisoinut Moralesin sekulaaria politiikkaa, jossa katolilaisuuden merkitys on vähentynyt. Aloittaessaan Bolivian virkaatekevänä presidenttinä hän piteli Raamattua ja sanoi "Jumala on antanut Raamatun tulla takaisin [presidentin] palatsiin". Vuonna 2013 Áñez kuvaili Twitterissä aimaroiden, joita muun muassa Evo Morales edustaa, uudenvuoden juhlaa "saatanalliseksi". Hän ei myöskään nimittänyt hallitukseensa yhtään alkuperäiskansan edustajaa huolimatta näiden suuresta osuudesta maan väestöstä.
Áñezin johdolla Bolivia myös tunnusti Juan Guaidón Venezuelan lailliseksi presidentiksi. 
Áñez oli ehdolla Bolivian presidentiksi vuoden 2020 vaaleissa, mutta luopui ehdokkuudesta kuukautta ennen vaalipäivää heikon kannatuksen vuoksi.
Maaliskuussa 2021 Áñez pidätettiin epäiltynä useista rikoksista liittyen hänen valtaannousuunsa virkaatekeväksi presidentiksi, syytteiden mukaan ilman laillista mandaattia. Kesäkuussa 2022 Áñez tuomittiin vankilaan kymmeneksi vuodeksi perustuslain vastaisista teoista. Myöhemmin hänen on myös tarkoitus vastata syytteisiin kansanmurhasta, josta Bolivian laki määrää 10–20 vuoden vankeusrangaistuksen.
Marraskuussa 2025 Bolivian korkein oikeus kumosi Áñezin rangaistuksen, ja hänet vapautettiin vankilasta.
Oscinella

Oscinella on kaksisiipisten (Diptera) lahkoon ja kahukärpästen (Chloropidae) heimoon kuuluva hyönteissuku. Sukuun kuuluu noin 30 lajia, joita tavataan viljapeltojen läheisyydessä. Ne ovat tuholaisia ja saattavat tehdä tuhoisaa jälkeä viljapelloilla.
550 Madison Avenue

550 Madison Avenue (aiemmalta nimeltään AT&amp;T Building ja myöhemmin Sony Tower tai Sony Plaza) on vuonna 1984 valmistunut pilvenpiirtäjä, jonka korkeus on 197 metriä. Postmodernistista tyyliä edustava rakennus sijaitsee New Yorkin Manhattanilla, ja sen ovat suunnitelleet Philip Johnson ja John Burgee. Rakennus rakennettiin yhdysvaltalaisen teleoperaattori AT&amp;T pääkonttoriksi. 
Sony osti rakennuksen vuonna 1992 ja rakennus toimi Sony Corporation of American pääkonttorina vuoteen 2011. Sony myi rakennuksen vuonna 2016 1,4 miljardilla dollarilla The Olayan Groupille.
Wienin lääketieteellinen yliopisto

Wienin lääketieteellinen yliopisto on Itävallassa Wienissä sijaitseva korkeakoulu. Se on perustettu vuonna 1365, ensin osana Wienin yliopistoa. Siitä kehittyi 1800-luvun loppupuolella maailmanlaajuisesti arvostettu lääketieteen innovaatiokeskus ja suunnannäyttäjä. Wienin lääketieteellinen yliopisto on eräs vanhimmista lääketieteen koulutusyksiköistä Euroopassa. Useat sen tutkijat ovat voittaneet Nobel-palkinnon. 
Wienin lääketieteellisen yliopiston alumni ja siellä työskennellyt Karl Landsteiner sai vuoden 1930 Nobelin fysiologian tai lääketieteen palkinnon veriryhmien löytämisestä. Landsteinerin tutkimusten ansiosta verensiirtoja oli mahdollista toteuttaa turvallisesti.
Euroopan ensimmäinen keuhkonsiirto ihmiselle tehtiin Wienin lääketieteellisen yliopiston sydän- ja rintaelinkirurgian yksikössä vuonna 1989. 
Wienin yliopiston lääketieteellinen tiedekunta eriytettiin omaksi yliopistokseen vuonna 2014, jolloin siis Wienin lääketieteellinen yliopisto aloitti toimintansa itsenäisenä korkeakouluna.
Kisamos (Aptera)

Kisamos (, myös "Kissamos", , ) oli antiikin aikainen kaupunki Kreetan saarella Kreikassa. Se toimi Apteran poliksen satamana, ja sijoitetaan nykyiseen Kalámiin nykyisen Ápteran kylän lähelle.
Kisamos sijaitsi Kreetan pohjoisrannikolla välittömästi Apteran kaupunkikeskuksen alapuolella, lähellä nykyistä Izzeddinin linnoitusta. Se esiintyy "Tabula Peutingerianassa", jossa se on sijoitettu kahdeksan roomalaista mailia eli noin 12,8 kilometriä itään Kydoniasta. Strabon mainitsee Kisamoksen Apteran satamana. Se oli aina Apteran alaisuudessa, eikä sillä ole siitä erotettavissa olevaa historiaa. Apteran Kisamosta ei tule sekoittaa toiseen Kisamokseen, joka sijaitsi lännempänä ja oli Polyrrhenian poliksen satama.
Kaupungin paikalta on löydetty rakennusten perustuksia, satamarakennelmien jäänteitä sekä keramiikan osia klassiselta roomalaiselle kaudelle.
Ferdinand Räschke

Ferdinand (Ferdi) Räschke (19. helmikuuta 1920 Hampuri – 16. kesäkuuta 1987 Hampuri) oli saksalainen nyrkkeilijä, jonka amatööriura ajoittui 1930-luvun lopulta 1940-luvun puoliväliin. Hänen merkittävin saavutuksensa oli myöhemmin mitätöidyissä Toisen maailmansodan aikaisissa EM-kisoissa 1942 saavutettu välisarjan Euroopan mestaruus.
Nyrkkeilyura amatöörinä ja ammattilaisena.
Räschken amatööriura ajottui Toista maailmansotaa edeltävään aikaan päättyen sodan kestäessä. Hän nousi maansa maajoukkueeseen vuoden 1940 aikana ja saavutti vuonna 1941 välisarjan Saksan mestaruuden. Samana vuonna hän otti maaotteluissa voitot Italian, Ruotsin ja Tanskan edustajista. Tammikuussa 1942 Breslaussa käyttiin EM-kisat, joissa Räschke eteni loppuotteluun voitoilla Unkarin Gyula Tormasta ja Ruotsin Börje Wretmanista. Loppuottelussa hän otti pistevoiton Unkarin Lajos Szentgyorgystä. Sodan ajan urheilutapahtumat olivat hyvin rajatut. Hän pääsi vielä vuoden 1944 Saksan mestaruuskisoissa loppuotteluun, mutta koki tappion. Kaikkiaan Räschke otteli Saksan maajoukkueessa kahdeksan otteluissa, joissa hän saavutti kuusi voittoa.
Maailmansodan päättymisen jälkeen Räschke siirtyi ammattilaiseksi. Ensimmäisen ammattilaisottelunsa hän nyrkkeili syyskuussa 1945. Uraa kesti aina kesäkuuhun 1950 eli viiden vuoden ajan. Tänä aikana hän otteli 57 ottelua, joissa hän saavutti 39 voittoa, hävisi kuusi kertaa ja 12 ottelun päättyessä ratkaisemattomaan.
Siviilielämä.
Ferdi Räschke kasvoi Hampurin työläiskortteleissa, joissa hänen lapsuutensa aikana oli hyvin rauhatonta. Ajankohta oli silloisessa Saksassa yhteiskunnallisesti rauhatonta kommunistien ja kansallissosialistien kiistellessä kadulla vallasta. Heinäkuun 17. 1932 tuli tunnetuksi Altonan verisunnuntaina, jolloin 18 ihmistä kuoli - yhtenä Ferdi Räschken äiti, joka sai surmansa kotiinsa ikkuna läpi tulleesta harhaluodista.
Urheilu-uransa jälkeen Ferdi Räschke perusti synnyinseudulleen Hampuriin St.Paulin alueelle olutravintola "Bei Ferryn".
Puontila

Puontila (ent. "Puontpyöli", ) on kylä Salon kaupungin Perniössä. Puontila on Perniön eteläisin kylä ja sijaitsee aivan pitäjän eteläreunalla Puontpyölinjärven rannalla.
Puontila sijaitsee erillään muusta Perniöstä metsien keskellä. Kylä on syntynyt verrattain myöhään Puontpyölin yksinäistilan ympäristöön. Alkuperäinen kantatilan tontti on jäänyt tyhjäksi ja kylässä on Rantalan ja Koivulahden tilat. Nykyisin kylässä on pieni peltotilkku ja Puontpyölinjärven rantaan on lohkottu kesäasutusta.
Ruxandra Donose

Ruxandra Donose (s. 2. syyskuuta 1964 Bukarest) on romanialainen oopperalaulaja, äänialaltaan mezzosopraano.
Donose syntyi musikaaliseen perheeseen ja kouluttautui alun perin pianistiksi. Hän siirtyi lauluun myöhäisinä teinivuosinaan. Opiskeltuaan Bukarestissa hän liittyi Wienin valtionoopperaan vuonna 1992. Siellä hän tulkitsi rooleja muiden muassa oopperoissa "Le nozze di Figaro", "Così fan tutte", "Sevillan parturi", "Carmen" ja "Katja Kabanova". Vuonna 2000 Donose debytoi Royal Opera Housessa Annion roolissa teoksessa "La clemenza di Tito". Lisäksi hänellä on siellä ollut rooleja muissa Wolfgang Amadeus Mozartin sekä Jacques Offenbachin, Jules Massenet'n, Maurice Ravelin, Richard Straussin, Richard Wagnerin (Brangäne, "Tristan ja Isolde") ja Giuseppe Verdin (Prinsessa Eboli, "Don Carlo") teoksissa.
Muita oopperataloja, joissa Donose on laulanut, ovat olleet Englannin kansallisooppera, Deutsche Oper Berlin, Lyric Opera of Chicago, Los Angelesin ooppera ja Metropolitan-ooppera. Donose on luonut myös konserttiuran. Hän on esiintynyt sellaisten kapellimestarien kuin Claudio Abbadon, Pierre Boulez'n, Zubin Mehtan ja Seiji Ozawan johdolla.
Bernd Landvoigt

Bernd Landvoigt (s. 23. maaliskuuta 1951 Brandenburg an der Havel) on saksalainen, Itä-Saksaa edustanut soutaja. Hän voitti kaksosveljensä Jörg Landvoigtin kanssa kaksi olympiakultaa ja neljä maailmanmestaruutta.
Landvoigt saavutti Münchenin kesäolympialaisissa 1972 pronssia kahdeksikossa. Tämän jälkeen hän siirtyi Jörg-veljensä kanssa perämiehettömään kaksikkoon, jossa he voittivat maailmanmestaruuden vuosina 1974, 1975, 1978 ja 1979 sekä olympiakultaa Montrealissa 1976 ja Moskovassa 1980. Montrealissa he voittivat hopealle sijoittuneen yhdysvaltalaisparin 3,42 sekunnilla ja Moskovassa neuvostoliittolaisen Pimenovin kaksosten muodostaman parin 2,49 sekunnilla.
Landvoigt avioitui soudun olympiavoittaja Viola Goretzkin kanssa.
Jörg Landvoigt

Jörg Landvoigt (s. 23. maaliskuuta 1951 Brandenburg an der Havel) on saksalainen, Itä-Saksaa edustanut soutaja. Hän voitti kaksosveljensä Bernd Landvoigtin kanssa kaksi olympiakultaa ja neljä maailmanmestaruutta.
Landvoigt saavutti Münchenin kesäolympialaisissa 1972 pronssia kahdeksikossa ja voitti seuraavana vuonna samassa luokassa Euroopan-mestaruuden. Tämän jälkeen hän siirtyi Jörg-veljensä kanssa perämiehettömään kaksikkoon, jossa he voittivat maailmanmestaruuden vuosina 1974, 1975, 1978 ja 1979 sekä olympiakultaa Montrealissa 1976 ja Moskovassa 1980. Montrealissa he voittivat hopealle sijoittuneen yhdysvaltalaisparin 3,42 sekunnilla ja Moskovassa neuvostoliittolaisen Pimenovin kaksosten muodostaman parin 2,49 sekunnilla.
Landvoigtin poika Ike Landvoigt voitti soudun kahdeksikkoluokassa maailmanmestaruuden vuonna 1995.
My December

My December on yhdysvaltalaisen laulajan Kelly Clarksonin kolmas studioalbumi, joka julkaistiin vuonna 2007.
Frank Hansen

Frank Hansen (s. 4. elokuuta 1945 Oslo) on norjalainen soutaja. Hän voitti olympiakultaa ja kolme maailmanmestaruutta.
Hansen saavutti Svein Thøgersenin kanssa Münchenin kesäolympialaisissa 1972 pariairokaksikossa hopeaa 0,81 sekuntia Neuvostoliitolle hävinneenä. Neljä vuotta myöhemmin Montrealin olympialaisissa 1976 Hansen voitti pikkuveljensä Alf Hansenin kanssa kultaa 2,06 sekunnin erolla Ison-Britannian pariin. Hansenit voittivat pariairokaksikossa maailmanmestaruuden vuosina 1975, 1978 ja 1979.
Adolf Baumgarten

Adolf "Adi" Baumgarten (3. toukokuuta 1915 Hampuri – 2. lokakuuta 1942 Nevel Neuvostoliitto) oli saksalainen nyrkkeilijä, joka otteli ennen toista maailmansotaa ja saavutti amatöörien Euroopan-mestaruuskisojen keskisarjan hopeaa.
Baumgarten nousi nopeasti 1930-luvun puolivälissä Saksan nyrkkeilyn huipulle. Hän voitti nyrkkeilyn keskisarjan Saksan mestaruuden vuonna 1936 ja valittiin olympiaedustajaksi. Berliinin vuoden 1936 kotiolympialaisissa Baumgarten voitti Sveitsin Alfred Fleuryn ja Italian Benito Tottin. Neljännesvälierässä hän kuitenkin joutui taipumaan Norjan Henry Tillerille. Seuraavana vuonna hän otti jälleen Saksan mestaruuden voitettuaan entisen olympiamitalistin Erich Campen. Näin hän edusti Saksaa toukokuussa 1937 EM-kisoissa Milanossa, jossa hän koki kuitenkin tappion Hollannin Gerhardus Dekkersille ja putosi jatkosta. Vuoden 1938 merkittävin kansainvälinen tapahtuma oli Euroopan ja Yhdysvaltain välinen kohtaaminen. Sitä varten järjestettiin Euroopassa karsinnat, joissa Baumgarten lunasti voitollaan Italian Bruno Zorzonesta paikan keskisarjan Euroopan edustajaksi. USA-Eurooppa - oteluita oli kaksi, joista ensimmäisessä Chigacossa käydyssä Baumgarten koki tappion Booker Beckwithille, mutta toisessa Minneapolisissa käydyssä ottelussa otti tyrmäysvoiton Yhdysvaltain Petriestä. Vuonna 1939 Baumgartenin ura koki takaiskuja. Heti tammikuussa käydyssä maaottelussa Suomea vastaan Baumgarten koki tappion Suomen Viljo Suhoselle. Sitten tuli tappio Saksan mestaruuskisojen loppuottelussa Rudi Pepperille ja EM-kisoissa Dublinissa tappio heti alkuotteluissa jälleen Suomen Viljo Suhoselle.
Maailmansodan aikaan Baumgartenin nyrkkeili edelleen. Vuoden 1940 Saksan mestaruuskisoissa tuli jälleen tappio Pepperille, mutta seuraavana vuonna Baumgarten saavutti Saksan mestaruuden raskaassa keskisarjassa Saksa otteli Suomea vastaan helmikuussa nyrkkeilymaaottelun, jossa Baugarten edusti Saksaa raskaassa keskisarjassa voittaen Suomen Oiva Purhon.
Vuoden 1942 tammikuussa käytiin EM-kisat Saksan Breslaussa. Niihin eivät kaikki Euroopan maat voineet lähettää nyrkkeiljöitään. Baumgarten edusti Saksaa keskisarjassa. Hän voitti Italian Ferrucio Pellegrinin, Unkarin Rudolf Szalayn ja Ruotsin Allan Granellin edeten loppuotteluun, jossa Ruotsin Karl Gustaf Norén voitti hänet pistein. Kisojen virallisuus kumottiin Toisen maailmansodan jälkeen.
Adi Baumgarten nyrkkeili vielä kesällä 1942 Roomassa. Pian sen jälkeen hänet kutsuttiin Wermachtiin, Saksan armeijaan, ja hän taisteli Itärintamalla, jossa hän kaatui 2. lokakuuta 1942 Nevelissä lähellä Venäjän ja Valko-Venäjän välistä raja-aluetta. Baugarten otteli urallaan 25 maaottelua, joissa hän saavutti 21 voittoa.
Niihama (Ehime)

Niihama () on Japanin kaupunki Shikokun saarella Ehimen prefektuurissa. Se sijaitsee prefektuurin itäosassa Seton sisämeren Hiuchinmeren rannikolla. Kaupungin pohjoisosan rannikkoalueet kuuluvat Niihaman tasankoon, eteläosat nousevat Shikokuvuorille. Niihamassa on 119 069 asukasta (lokakuussa 2019) ja sen pinta-ala on 234,50 neliökilometriä.
Niihama kehittyi Edo-kaudelta 1600-luvun lopulta lähtien Besshin kuparikaivoksessa tuotetun kuparin kauppasatamana. Meiji-restauraation jälkeen kaivoksen tuotanto kasvoi voimakkaasti, ja Niihamaan kehittyi Sumitomon johdolla kuparinjalostus- sekä metalli-, kemian- ja koneteollisuutta. Besshin kaivos suljettiin vuonna 1973, mutta Seton sisämeren rannikon täyttömaa-alueilla toimii edelleen Sumitomon hallinnassa olevaa raskasta teollisuutta ja teollisuussatama. Kaupunkioikeudet Niihamalle myönnettiin vuonna 1937, minkä jälkeen se on kasvanut lukuisten kuntaliitosten kautta.
Niihaman nähtävyyksiin lukeutuvat muun muassa Besshin kuparikaivoksen vuoristomaisemat ("Besshi Line"), kuparikaivoksen museo ja Shikamorin pato sekä Ikku-jinjan pyhäkkö vanhoine kamferipuineen, Akagane-museo ja Hirosen historiallinen museo. Kaupungissa järjestetään vuosittain suosittu "taiko"-festivaali Niihama taiko-matsuri, yksi Shikokun kolmesta suuresta festivaalista. Kaupunkia palvelee JR Shikokun Yosan-linja.
Alf Hansen

Alf Hansen (s. 13. heinäkuuta 1948 Oslo) on norjalainen soutaja. Hän voitti olympiakultaa ja neljä maailmanmestaruutta.
Hansen kilpaili Münchenin kesäolympialaisissa 1972 perämiehellisessä nelosessa ja sijoittui yhdeksänneksi. Hän siirtyi pariairokaksikkoon isoveljensä Frank Hansenin pariksi ja he voittivat maailmanmestaruuden vuosina 1975, 1978 ja 1979 sekä olympiakultaa Montrealissa 1976. Neljännen maailmanmestaruutensa Alf Hansen voitti Rolf Thorsenin parina vuonna 1982. Los Angelesin olympialaisissa 1984 Hansen ja Thorsen sijoittuivat pariairokaksikossa kymmenenneksi. Soulin olympialaisissa 1988 Hansen kilpaili pariaironelosessa ja saavutti hopeaa.
Helene (elokuva)

Helene on vuonna 2020 ensi-iltansa saanut suomalainen historiallinen draamaelokuva, jonka on ohjannut Antti J. Jokinen. Elokuvan pääosia esittävät Laura Birn, Johannes Holopainen, Krista Kosonen, Pirkko Saisio, Eero Aho, Jarkko Lahti ja Saana Koivisto. Se kertoo taidemaalari Helene Schjerfbeckistä (Birn) ja perustuu Rakel Liehun samannimiseen Runeberg-palkittuun romaaniin, jonka Jokinen ja Marko Leino ovat sovittaneet käsikirjoitukseksi.
"Helene" sai ensi-iltansa 17. tammikuuta 2020. Se oli kolme viikkoa katsotuin elokuva Suomessa ja keräsi satatuhatta katsojaa alle kahdessa viikossa ensi-illastaan.
Vastaanotto.
Elokuvan tekovaiheessa herätti keskustelua se, että elokuva näytellään suomeksi eikä sen päähenkilöiden omalla äidinkielellä ruotsiksi. Taidekriitikko Pontus Kyander ehdotti tulevan elokuvan boikotoimista vastalauseeksi kielivalinnalle. "Hufvudstadsbladet" kertoi lokakuussa 2018 Charlotte Airaksen tarjonneen Jokiselle alun perin ruotsinkielistä käsikirjoitusta mutta ohjaaja ei sitä kelpuuttanut vaan päätti laatia oman käsikirjoituksen Marko Leinon kanssa suomeksi.
"Episodi"-elokuvajulkaisun Hannu Liekso kehui etenkin Laura Birnin roolityötä, Rauno Ronkaisen kuvausta ja Kirka Sainion musiikkia. "Helsingin Sanomien" Juho Typpö nosti esiin Krista Kososen pienen mutta tärkeän roolin Helenen ystävänä. Hän piti hyvänä ratkaisuna, että elokuva keskittyy vain tiettyyn ajanjaksoon Schjerfbeckin elämässä, mutta tarinan ymmärtäminen vaatii jonkin verran ennakkotietoa taiteilijan vaiheista. Aiempaa elämää ei valoteta takaumin tai juuri muutenkaan. Typön mielestä elokuvasta puuttuu draamaa ja keventäviä elementtejä eikä se oikein onnistu taiteilijan sisäisen tuskan kuvauksessaan.
Noam Pikelny

Noam Pikelny (s. 27. helmikuuta 1981 Chicago, Illinois) on yhdysvaltalainen banjonsoittaja.
Pikelny soitti high school -aikanaan bluegrassyhtyeissä. Hän lähti opiskelemaan Illinoisin yliopistoon (Champaign–Urbana) ja muutti tämän jälkeen Boulderiin, Coloradoon. Hän soitti vuosina 2002–2004 coloradolaisessa Leftover Salmon -yhtyeessä. Vuonna 2004 julkaistiin hänen ensimmäinen sooloalbuminsa, "In the Maze". Vuonna 2006 Pikelny muutti Nashvilleen, jossa aloitti soittamisen basisti-laulaja John Cowanin kanssa. Samana vuonna hän aloitti yhteistyön mandolinisti Chris Thilen kanssa Punch Brothers -yhtyeessä. Vuonna 2011 hän julkaisi toisen sooloalbuminsa ("Beat the Devil &amp; Carry a Rail"), joka oli ehdolla parhaan bluegrassalbumin Grammy-palkinnon saajaksi vuonna 2013. Vuonna 2015 hän sai toisen ehdokkuuden julkaisustaan "Noam Pikelny Plays Kenny Baker Plays Bill Monroe" (2013). Vuonna 2017 ilmestyi levy "Universal Favorite", jolla Pikelny ensimmäistä kertaa soitti vain itse.
Marko Kloos

Marko Kloos on Saksassa syntynyt tieteis- ja fantasiakirjailija.
Kloos on ollut aliupseerina Saksan armeijassa, mitä hän on hyödyntänyt kirjoittamassaan sotatieteisfiktiossa.
Kloosin teos "Lines of Departure" oli ehdolla Hugo-palkinnolle vuonna 2015, mutta Kloos veti teoksen pois ehdolta, koska kaksi oikeistolaista ryhmää oli pyrkinyt vaikuttamaan ehdokkuuksiin.
Aichach

Aichach on kaupunki Baijerin osavaltiossa Saksassa. Se on Aichach-Friedbergin piirikunnan hallintokeskus. Aichachissa asui vuoden 2020 lopussa 21 488 asukasta. Kaupunki sijaitsee Paar-joen varrella lähellä A8-moottoritietä, joka yhdistää Münchenin ja Stuttgartin. Baijerin ainoa naisvankila perustettiin Aichachiin vuonna 1909.
Kaupungin pormestarina on vuodesta 1996 alkaen toiminut Klaus Habermann (SPD).
Vammaisyleisurheilun maailmanmestaruuskilpailut 2015

Vammaisyleisurheilun maailmanmestaruuskilpailut 2015 järjestettiin Dohassa, Qatarissa 21.–31. lokakuuta. Kilpailut olivat järjestyksessään 7. vammaisyleisurheilun MM-kilpailut. Kisapaikkana toimi Suheim Bin Hamad Stadium.
Kilpailuihin osallistui 1229 urheilijaa 90 maasta. Kisoissa on 119 miesten ja 91 naisten lajia, ja niiden menestynein maa oli Kiina, joka voitti 41 kultaa ja yhteensä 85 mitalia.
Menestyneimmät maat.
Lähde:
Gully Boy

Gully Boy () on vuonna 2019 ensi-iltansa saanut intialainen hindinkielinen musiikkidraamaelokuva, jonka ohjasi Zoya Akhtar. Pääosia näyttelivät Ranveer Singh ja Alia Bhatt. Elokuva sai ensi-iltansa Berliinin elokuvajuhlilla 9. helmikuuta 2019 ja Intiassa 14. helmikuuta 2019. Elokuva perustuu löyhästi intialaisten katuräppäreiden Divinen ja Naezyn elämiin.
"Gully Boy" voitti useita palkintoja, mukaan lukien ennätykselliset 13 Filmfare Awards -palkintoa.
Melonta kesäolympialaisissa 2020 – miesten 1 000 metrin kanadalaisyksikkö

Miesten 1 000 metrin kanadalaisyksikkö Tokion kesäolympialaisissa 2020 kilpaillaan 6.–7. elokuuta 2021 Sea Forest Waterwaylla. Kilpailuun osallistuu 12 urheilijaa.
Karsinnat.
Olympialaisiin pääsee 12. Isäntämaa Japanille on varattu yksi kiintöpaikka. Viisi valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – naisten 200 metrin kanadalaisyksikkö

Naisten 200 metrin kanadalaisyksikkö Tokion kesäolympialaisissa 2020 kilpaillaan 4.–5. elokuuta 2021 Sea Forest Waterwaylla. Kilpailuun osallistuu 12 urheilijaa.
Karsinnat.
Olympialaisiin pääsee 12 melojaa. Isäntämaa Japanille on varattu yksi kiintöpaikka. Viisi maata valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – naisten 500 metrin kanadalaiskaksikko

Naisten 500 metrin kanadalaiskaksikko Tokion kesäolympialaisissa 2020 kilpaillaan 6.–7. elokuuta 2021 Sea Forest Waterwaylla. Kilpailuun osallistuu 13 kaksikkoa.
Karsinnat.
Olympialaisiin pääsee 13 kaksikkoa. Näistä kahdeksan valittiin MM-kilpailujen 2019 perusteella. Loput paikat jaetaan neljässä alueellisessa karsintakilpailussa, kun Afrikalla ei ole omaa karsintakilpailua ja Euroopalle on kaksi paikkaa.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – miesten 1 000 metrin kanadalaiskaksikko

Miesten 1 000 metrin kanadalaiskaksikko Tokion kesäolympialaisissa 2020 kilpaillaan 2.–3. elokuuta 2021 Sea Forest Waterwaylla. Kilpailuun osallistuu 13 kaksikkoa.
Karsinnat.
Olympialaisiin pääsee 13 kaksikkoa. Näistä yhdeksän valittiin MM-kilpailujen 2019 perusteella. Loput paikat jaetaan neljässä alueellisessa karsintakilpailussa, kun Oseanialla ei ole omaa karsintatapahtumaa.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Helmiselkämuura

Helmiselkämuura ("Hylophylax punctulatus") on puumuurien heimoon kuuluva varpuslintu.
Levinneisyys.
Helmiselkämuuraa tavataan Boliviassa, Brasiliassa, Kolumbiassa, Ecuadorissa, Ranskan Guianassa ja Perussa, ja sen levinneisyysalueen pinta-ala on noin 4 920 000 km2. Laji on luokiteltu elinvoimaiseksi.
Harmaakurkkumuuranen

Harmuukurkkumuuranen ("Isleria hauxwelli") on puumuurien heimoon kuuluva varpuslintu.
Levinneisyys.
Harmaakurkkumuurasta tavataan Boliviassa, Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 5 640 000 km2. Laji on luokiteltu elinvoimaiseksi.
Punaperämuuranen

Punaperämuuranen ("Isleria guttata") on puumuurien heimoon kuuluva varpuslintu.
Levinneisyys.
Punaperämuurasta tavataan Boliviassa, Brasiliassa, Ranskan Guianassa, Guyanassa, Surinamessa ja Venezuelassa, ja sen levinneisyysalueen pinta-ala on noin 1 840 000 km2. Laji on luokiteltu elinvoimaiseksi.
Melonta kesäolympialaisissa 2020 – miesten 200 metrin kajakkiyksikkö

Miesten 200 metrin kajakkiyksikkö Tokion kesäolympialaisissa 2020 kilpaillaan 4.–5. elokuuta 2021 Sea Forest Waterwaylla. Kilpailuun osallistuu 12 urheilijaa.
Karsinnat.
Olympialaisiin pääsee 12 melojaa. Näistä viisi valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa. Viidestä alueesta Eurooppa saa kaksi paikkaa, kun muut saavat yhden.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – naisten 200 metrin kajakkiyksikkö

Naisten 200 metrin kajakkiyksikkö Tokion kesäolympialaisissa 2020 kilpaillaan 2.–3. elokuuta 2021 Sea Forest Waterwaylla. Kilpailuun osallistuu 12 urheilijaa.
Karsinnat.
Olympialaisiin pääsee 12 melojaa. Näistä viisi valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa. Eurooppa saa kaksi paikkaa, kun muut saavat yhden alueellisen karsintapaikan.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Mustakehrääjä

Mustakehrääjä ("Nyctipolus nigrescens") on kehrääjiin kuuluva lintulaji. Lajia tavataan Etelä-Amerikasta. 
Koko ja ulkonäkö.
Mustakehrääjä on pienehkö kehrääjä ja voi kasvaa 19–22 cm pitkäksi. Sukupuolet eroavat toisistaan hieman ulkonäöltään. Yleisväritykseltään mustakehrääjä on hyvin tumman ruskea, lähes musta. Hyöhenpuvussa on vaaleammanruskeita laikkuja ja viiruja erityisesti vatsassa. Linnun kurkussa on hieman valkoista. Mustakehrääjäkoiraalla on siipien ja pyrstön kärjissä valkoisia täpliä. Naaraalta ne puuttuvat. 
Levinneisyys ja elinympäristö.
Mustakehrääjää tavataan Kolumbiasta Peruun ja Venezuelasta Guyanaan, Ranskan Guianaan, Surinameen, Brasiliaan ja Bolivian koillisnurkkaan. Se puuttuu laajahkolta alueelta Amazonasin länsiosista. Mustakehrääjää tavataan pääasiallisesti avoimista maastoista kuten pensaikoista, metsien reunamailta ja savanneilta. Usein se elää kallionkielekkeiden lähettyvillä. Sitä voidaan tavata myös sademetsistä. Laji on yöaktiivinen ja lepää päivisin kallionjyrkänteillä tai maassa. Linnun ravintoa ovat lentävät hyönteiset. Mustakehrääjän pesiä ja munia on löydetty sekä keväällä että syksyllä.
Melonta kesäolympialaisissa 2020 – naisten 500 metrin kajakkiyksikkö

Naisten 500 metrin kajakkiyksikkö Tokion kesäolympialaisissa 2020 kilpailtiin 4.–5. elokuuta 2021 Sea Forest Waterwaylla. Kilpailuun osallistui 13 urheilijaa.
Karsinnat.
Olympialaisiin pääsi 13 melojaa. Isäntämaa Japanille oli yksi kiintöpaikka. Lopuista paikoista kuusi täytettiin MM-kilpailujen 2019 perusteella. Loput paikat jaettiin viidessä alueellisessa karsintakilpailussa sekä vuoden 2020 World Cup 2:ssa. Alueellisista karsintakilpailuista Euroopalla oli kaksi paikkaa, muilla yksi.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – miesten 1 000 metrin kajakkiyksikkö

Miesten 1 000 metrin kajakkiyksikkö Tokion kesäolympialaisissa 2020 kilpaillaan 2.–3. elokuuta 2021 Sea Forest Waterwaylla. Kilpailuun osallistuu 13 urheilijaa.
Karsinnat.
Olympialaisiin pääsee 13 melojaa. Isäntämaa Japanille on varattu yksi kiintöpaikka. Lopuista paikoista kuusi valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa. Eurooppa saa karsintakilpailuun kaksi paikkaa, kun muissa karsintatapahtumissa on jaossa yksi paikka.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – naisten 500 metrin kajakkikaksikko

Naisten 500 metrin kajakkikaksikko Tokion kesäolympialaisissa 2020 kilpaillaan 2.–3. elokuuta 2021 Sea Forest Waterwaylla. Kilpailuun osallistuu 10 kaksikkoa.
Karsinnat.
Olympialaisiin pääsee 10 kaksikkoa. Näistä kuusi valittiin MM-kilpailujen 2019 perusteella. Loput paikat jaetaan neljässä alueellisessa karsintakilpailussa, kun Aasialla ei ole omaa karsintakilpailua.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – miesten 1 000 metrin kajakkikaksikko

Miesten 1 000 metrin kajakkikaksikko Tokion kesäolympialaisissa 2020 kilpaillaan 4.–5. elokuuta 2021 Sea Forest Waterwaylla. Kilpailuun osallistuu 10 kaksikkoa.
Karsinnat.
Olympialaisiin pääsee 10 kaksikkoa. Näistä kuusi valittiin MM-kilpailujen 2019 perusteella. Loput paikat jaetaan neljässä alueellisessa karsintakilpailussa, kun Afrikalla ei ole omaa karsintakilpailua.
Paikan varmistaneet maat.
Lähde:
Kilpailu.
Kilpailu koostuu alkueristä, puolivälieristä, välieristä ja kahdesta loppukilpailusta.
Melonta kesäolympialaisissa 2020 – miesten 500 metrin kajakkinelikko

Miesten 500 metrin kajakkinelikko Tokion kesäolympialaisissa 2020 kilpaillaan 6.–7. elokuuta 2021 Sea Forest Waterwaylla. Kilpailuun osallistuu 10 nelikkoa.
Karsinnat.
Olympialaisiin pääsee kymmenen nelikkoa. Kaikki maat valittiin MM-kilpailujen 2019 perusteella.
Paikan varmistaneet maat.
Lähde:
Kilpailu.
Kilpailu koostuu alkueristä, välieristä ja kahdesta loppukilpailusta.
Melonta kesäolympialaisissa 2020 – naisten 500 metrin kajakkinelikko

Naisten 500 metrin kajakkinelikko Tokion kesäolympialaisissa 2020 kilpaillaan 6.–7. elokuuta 2021 Sea Forest Waterwaylla. Kilpailuun osallistuu 12 nelikkoa.
Karsinnat.
Olympialaisiin pääsee 12 nelikkoa. Kaikki maat valittiin MM-kilpailujen 2019 perusteella.
Paikan varmistaneet maat.
Lähde:
Kilpailu.
Kilpailu koostuu alkueristä, välieristä ja kahdesta loppukilpailusta.
Riachuelo

Riachuelo voi viitata useampaan alukseen:
Viola Goretzki

Viola Goretzki (myöh. Landvoigt, s. 23. marraskuuta 1956 Zwickau) on saksalainen, Itä-Saksaa edustanut soutaja. Hän voitti kahdeksikossa maailmanmestaruuden Nottinghamissa 1975 ja olympiakultaa Montrealissa 1976.
Goretzki avioitui soudun olympiavoittaja Bernd Landvoigtin kanssa.
Sushruta

Sushruta () oli 500-luvulla ennen ajanlaskun alkua elänyt intialainen lääkäri, jota pidetään eräänä maailman vanhimmista kirurgeista. Hänet tunnetaan sanskritinkielisestä lääketieteellisestä teoksesta nimeltä Sushruta Samhita, joka toimii myös perinteisen ayurvedahoidon perusteoksena. Sushruta oli myös nenänkorjausleikkausten osalta edelläkävijä, kun hän havaitsi voivansa siirtää ihokudosta kasvoista nenän paikalle. 
Sushruta Samhita -teos käännettiin 700-luvulla arabiaksi. Eurooppalaisten saataville kirja päätyi 1800-luvulla, jolloin siitä julkaistiin latinan- ja saksankieliset käännökset. 
Vuonna 2016 "Amrita Institute of Medical Sciences and Research Centre" pystytti patsaan Sushrutan kunniaksi Kochiin.
Elina Siirala

Elina Siirala on suomalainen lyyrinen sopraano ja lauluntekijä. Siirala toimii Leaves’ Eyes -yhtyeen laulajana. Hänellä on klassisen oopperalaulajan koulutus.
Vuonna 2008 Siirala sai kolmannen palkinnon Erkki Melartin -kamarimusiikkikilpailuiden lied-duojen sarjassa yhdessä Lena-Maria Brännkärin kanssa. Samana vuonna hän muutti Lontooseen asumaan. Marraskuussa 2011 Siirala perusti EnkElination-yhtyeen, jonka musiikki on luonteeltaan melodista ja sinfonisia aineksia metallimusiikkiin yhdistelevää. Sittemmin nimensä muotoon Angel Nation muuttunut yhtye on julkaissut albumit "Tears Of Lust" (2014) ja "Aeon" (2017).
Leaves’ Eyesin laulajaksi Siirala otettiin vuonna 2016 alkuperäislaulaja Liv Kristine Espenæs Krullin lähdettyä yhtyeestä.
Elina Siirala on Tuomas Holopaisen pikkuserkku.
Irina Müller

Irina Müller (myöh. Weiße, s. 10. lokakuuta 1951 Leipzig) on saksalainen, Itä-Saksaa edustanut soutaja. Hän voitti maailmanmestaruuden kahdeksikossa Luzernissa 1974 ja perämiehellisessä nelosessa Nottinghamissa 1975 sekä olympiakultaa Montrealissa 1976.
Ilona Richter

Ilona Richter (myöh. Dörfel, s. 11. maaliskuuta 1953 Neukirchen, Erzgebirgskreis) on saksalainen, Itä-Saksaa edustanut soutaja. Hän voitti olympiakultaa kahdeksikossa Montrealissa 1976 ja Moskovassa 1980. Hän voitti maailmanmestaruuden kahdeksikossa Luzernissa 1974 ja Nottinghamissa 1975 sekä perämiehellisessä nelosessa Amsterdamissa 1977. Bledin MM-kilpailuissa 1979 hän saavutti kahdeksikossa hopeaa saksalaisten hävittyä Neuvostoliitolle yli sekunnin erolla.
Christiane Köpke

Christiane Köpke (o.s. Knetsch, s. 24. elokuuta 1956 Brandenburg an der Havel) on saksalainen, Itä-Saksaa edustanut soutaja. Hän voitti olympiakultaa kahdeksikossa Montrealissa 1976 ja Moskovassa 1980. Hän voitti kahdeksikossa maailmanmestaruuden Nottinghamissa 1975 ja saavutti MM-hopeaa Hamiltonissa 1978.
Toyota Corolla (1997)

Toyota Corolla E110 on Toyota Corollan kahdeksannen sukupolven malli, jota valmistettiin vuosina 1997–2002. Se korvasi edeltäneen E100-mallin, ja seuraajaksi tuli E120.
Toyota Corolla (1997–2002).
Kahdeksannen sukupolven Corolla tuli markkinoille Suomessa elokuussa 1997. Malli perustui samalle pohjalevylle kuin edeltäjänsä, ja sen lyhyen akselivälin vuoksi takaistuintilat olivat vaatimattomat. Muotoiluun oli haettu persoonallisempaa suuntaa varsinkin keulan osalta. Myös turvallisuuteen oli panostettu aiempaa enemmän. Kaikissa malleissa oli Suomessa vakiovarusteina ABS-jarrut ja kaksi turvatyynyä. Korimalleina olivat kolmiovinen hatchback, neliovinen sedan, viisiovinen liftback ja viisiovinen farmari. Suomessa sedanin osuus myynnistä oli noin puolet, sen sijaan liftback jäi melko harvinaiseksi.
Vuoden 1998 Euro NCAP -kolaritestistä Corolla sai tulokseksi kolme tähteä viidestä.
Bensiinimoottorit olivat 1,3- (86 hv) ja 1,6-litraiset (110 hv). Suomessa vain ensimmäisenä vuotena saatavana oli 2,0-litrainen (72 hv) dieselmoottori. Joillain markkinoilla oli tarjolla myös 1,8-litrainen (110 hv) bensiinimoottori, jonka yhteydessä oli aina neliveto. 1,3-litraisen yhteyteen oli valittavana kolmeportainen automaattivaihteisto, 1,6-litraiseen neliportainen.
Varustetasot olivat alun perin Linea Vega, Linea Terra, Linea Luna ja urheilullinen G6. Perusmalli oli varustelultaan hyvin vaatimaton, Linea Terrassa oli muun muassa keskuslukitus. Linea Lunassa ja G6:ssa oli lämmitettävät sähköpeilit ja kauko-ohjattava keskuslukitus.
Varustelua parannettiin syksyllä 1998. Linea Vega ja Linea Terra saivat plyysiverhoilun ja Vegan varustelu nousi lähes aikaisemmalle Terran tasolle, mutta keskuslukitusta malliin ei tullut. Linea Terraan lisättiin lämmitettävät peilit ja keskuslukituksen kauko-ohjaus.
Corollaan oli saatavana myös useita lyhytaikaisia erikoismalleja ja varustepaketteja. Esimerkiksi kevytmetallivanteita ja takaspoileria tarjottiin vuonna 1998 nimellä Style ja syksyllä 1999 nimellä Spirit. Vuonna 2000 oli saatavana Premier-varustepaketti, johon sisältyi kevytmetallivanteet ja sumuvalot.
Vuoden 2000 alussa Corollan muotoilua muutettiin perinteisemmäksi. Aiemmat bensiinimoottorit korvattiin uusilla 1,4- (97 hv) ja 1,6-litraisilla (110 hv) VVT-i-moottoreilla, jotka olivat ominaisuuksiltaan huomattavasti aiempaa kehittyneempiä. Vuoden lopulla esiteltiin uusi yhteispaineruiskutteinen dieselmoottori 2,0 D-4D (90 hv). Joillain markkinoilla oli saatavana myös 1,9-litrainen (69 hv) PSA-konsernin valmistama dieselmoottori.
Varustetasot säilyivät uudistuksessa lähes entisellään. Vakiovarusteisiin lisättiin radio ja ajotietokone. Linea Lunassa ja G6-mallissa oli sivuturvatyynyt.
Paavo Pesusieni vapaalla jalalla

Paavo Pesusieni vapaalla jalalla () on vuonna 2020 ensi-iltansa saanut tietokoneanimaatioelokuva. Elokuva perustuu "Paavo Pesusieni" -animaatiosarjaan, mutta ei ihan täysin, sillä hahmojen historia on elokuvassa eri ja elokuvassa merten hallitsija on Neptunuksen sijasta Poseidon.
Elokuvan oli tarkoitus saada ensi-iltansa elokuvateattereissa toukokuussa 2020, mutta koronaviruspandemian takia ensi-ilta siirrettiin elokuulle. Kesäkuussa kuitenkin kerrottiin, että elokuvan ensi-ilta on siirretty alkuvuoteen 2021, jolloin elokuva julkaistaan elokuvateattereiden sijaan videovuokrauspalveluissa. Elokuva kuitenkin julkaistiin yksinoikeudella Netflixissä jo 5. marraskuuta 2020.
Esbjörn Christian Reuterholm

Esbjörn Christian Reuterholm (12. maaliskuuta 1710 Tukholma – 20. tammikuuta 1773 Siuntio) oli ruotsalaissyntyinen Suomessa tiloja omistanut poliitikko.
Reuterholmin vanhemmat olivat Nils Esbjörnsson Reuterholm ja Hedvig Sofia von Leopold ja puoliso vuodesta 1744 Maria Gyllenstierna af Lundholm. Reuterholm palveli sotakollegiossa vuoteen 1728, kunnes ryhtyi viljelemään tilaa Skånessa. Vuonna 1754 hän osti Siuntiosta Fleming-suvulle kuuluneet tilukset. Reuterholm oli puoluekannaltaan myssy, ja hän osallistui valtiopäiville 1734, 1755–1756 ja 1760–1761, ja edusti varsin jyrkkiä kantoja muun muassa talonpoikien vapauksien asiassa. Vuosien 1765–1766 säätyvaltiopäivillä hän osallistui tarmokkaasti omalta osaltaan hattujen vastaiseen toimintaan, joskin valtiopäivillä 1769–1770 myssyt puolestaan kukistettiin. Reuterholm palasi uudelleen myssyneuvostoon 1771, kun tilanne muuttui päinvastaiseksi seuraavilla valtiopäivillä. Reuterholm vietiin kuitenkin jälkeen kesällä 1772 Suomen tiluksiltaan Viaporiin vankeuteen Jakob Magnus Sprengtportenin määräyksestä. Hän sairastui ja kuoli seuraavan vuoden tammikuussa.
Gorizia

 Gorizia on kaupunki Italiassa Friuli-Venezia Giulian itsehallinnollisella alueella Gorizian maakunnassa. Se sijaitsee Triestesta pohjoiseen Isonzojoen varrella. Kaupungin pinta-ala on noin 41 km² ja asukasluku noin 34 300 vuonna 2019. Gorizia oli itsenäinen valtio 1000-luvulta vuoteen 1500, jolloin se tuli osaksi Itävaltaa. Itävallan hallinnan aikaan kaupunki oli kulttuurikeskus, ja siellä käytiin taisteluita ensimmäisen maailmansodan aikana Italian ja Itävallan välillä. Sodan jälkeen vuonna 1919 paljon vahinkoa kärsinyt kaupunki siirtyi Italialle, ja toisen maailmansodan jälkeen vuonna 1947 Jugoslavia sai Gorizian pohjoisosat, joista muodostui viereinen Nova Gorican kaupunki.
Deutsche Bank Building

Deutsche Bank Building (entiseltä nimeltään Bankers Trust Plaza) oli vuonna 1974 valmistunut 39-kerroksinen pilvenpiirtäjä, jonka korkeus oli 157,6 metriä. Rakennus sijaitsi Liberty Street -kadulla, World Trade Center kaksoistorneja vastapäätä. Vuonna 1998 Deutsche Bank osti rakennuksen Bankers Trustilta. Deutsche Bank Building vaurioitui pahoin Syyskuun 11. päivän iskussa ja se suljettiin korjaustöiden takia, joista kuitenkin luovuttiin rakennuksen laajojen vaurioiden takia ja se purettiin vuosina 2007–2011.
Deutsche Bank Building -rakennuksen paikalle on rakenteilla Five World Trade Center.
Syyskuun 11. päivän terrori-iskut.
Vuonna 2001 rakennus vaurioitui pahoin Syyskuun 11. päivän iskuissa. Kaksoistornien etelätornin romahtaessa, Deutsche Bank Buildingin 24. kerroksien julkisivun osat ja sisäosat tuhoutuivat. Rakennuksen julkisivu peitettiin verkolla rakennuksen romahtamisen estämiseksi. Rakennuksessa aloitettiin korjaustyöt, mutta niistä luovuttiin rakennuksen laajan tuhoutumisen seurauksena ja todettiin käyttökelvottomaksi terveydelle vaarallisten myrkyllisten mineraalipölyjen kuten asbestin ja lyijyn takia. Vuoden 2005 syyskuussa rakennuksen katolta löydettiin ihmisten jäänteitä. Maaliskuussa 2006 rakennuksessa vaarallisen jätteiden puhdistustyötä tehneet rakennustyöntekijät löysivät rakennuksesta useita luunpalasia.
Lopulta vuonna 2007 rakennusta alettiin purkamaan pitkän vakuutuskiistan jälkeen ja sen purkutyöt saatiin päätökseen tammikuussa 2011. Tämä tekee siitä toiseksi korkeimman puretun rakennuksen New Yorkissa Singer Building -rakennuksen jälkeen.
Tulipalo.
Rakennusta valmisteltiin tulevaa purkua varten poistamalla sieltä vaarallisia aineita kuten asbestia, joita rakennuksessa oli runsaasti ja työssä edettiin kerros kerrokselta.
18. elokuuta 2007 rakennusta purettaessa sen 17. kerroksessa sattui suuri tulipalo, joka levisi rakennuksessa kymmeneen kerrokseen. Palossa menehtyi kaksi palomiestä ja 115 palomiestä loukkaantui. Tulipalon aiheuttaja oli työntekijöiden tupakointi rakennuksessa turvallisuussäännöistä huolimatta.